Na podlagi 63.a člena Zakona o zdravstvenem varstvu in zdravstvenem (Uradni list RS, št. 72/06 – uradno prečiščeno besedilo, 114/06 – ZUTPG, 91/07, 76/08, 62/10 – ZUPJS, 87/11, 40/12 – ZUJF, 21/13 – ZUTD-A, 91/13, 99/13 – ZUPJS-C, 99/13 – ZSVarPre-C, 111/13 – ZMEPIZ-1, 95/14 – ZUJF-C, 47/15 – ZZSDT, 61/17 – ZUPŠ, 64/17 – ZZDej-K, 36/19, 189/20 – ZFRO, 51/21, 159/21, 196/21 – ZDOsk, 15/22, 43/22, 100/22 – ZNUZSZS, [141/22](http://www.uradni-list.si/1/objava.jsp?sop=2022-01-3465) – ZNUNBZ, [40/23](http://www.uradni-list.si/1/objava.jsp?sop=2023-01-1126) – ZČmIS-1 in [78/23](http://www.uradni-list.si/1/objava.jsp?sop=2023-01-2480); v nadaljevanju: ZZVZZ) so Trgovinska zbornica Slovenije, Obrtno-podjetniška zbornica Slovenije, Lekarniška zbornica Slovenije ter Gospodarska zbornica Slovenije, Zbornica MedTech Slovenija kot predstavniki dobaviteljev medicinskih pripomočkov, ki so pravica iz obveznega zdravstvenega zavarovanja, in Zavod za zdravstveno zavarovanje Slovenije sklenili naslednji

**DOGOVOR O PRESKRBI Z MEDICINSKIMI PRIPOMOČKI**

1. **Področje in načela Dogovora o preskrbi z medicinskimi pripomočki**
2. **člen**
3. Z Dogovorom o preskrbi z medicinskimi pripomočki (v nadaljevanju: Dogovor) določijo Trgovinska zbornica Slovenije, Obrtno-podjetniška zbornica Slovenije, Lekarniška zbornica Slovenije, Gospodarska zbornica Slovenije, Zbornica MedTech Slovenija ter Zavod za zdravstveno zavarovanje Slovenije (v nadaljevanju: partnerji) medsebojne pravice in obveznosti pri preskrbi zavarovanih oseb z medicinskimi pripomočki, ki se zagotavljajo iz obveznega zdravstvenega zavarovanja (v nadaljevanju: MP).
4. Cilj partnerjev je, da bodo zagotavljali zavarovanim osebam kakovostne in funkcionalno ustrezne MP, ki so v skladu s predpisi pravica obveznega zdravstvenega zavarovanja, ob upoštevanju vrednosti, določenih za te MP.
5. Dogovor določa:
6. pogoje za opravljanje dejavnosti izdaje in izposoje ter v povezavi s tem vzdrževanja, popravila in prilagoditev (v nadaljevanju: preskrba) MP;
7. način izvedbe javnega razpisa za izvajanje programov izdaje in izposoje MP (v nadaljevanju: javni razpis) za sklepanja pogodb o izdaji, o izposoji ali o izdaji in izposoji MP (v nadaljevanju: pogodb);
8. postopek sklepanja pogodb;
9. način obračunavanja MP ter roke plačil za poravnavo zahtevkov za plačilo oz. računov dobaviteljem;
10. kršitve pogodbenih obveznosti;
11. druge pravice in obveznosti med partnerji v zvezi s preskrbo z MP.
12. Dobavitelji bodo pri preskrbi z MP upoštevali Dogovor ter akte in navodila Zavoda za zdravstveno zavarovanje Slovenije (v nadaljevanju: ZZZS), ki se nanašajo na pravice zavarovanih oseb do MP iz obveznega zdravstvenega zavarovanja.
13. Določila tega dogovora se ne uporabljajo za uveljavljanje pravice do psa vodiča slepih.
14. Določila pogodbe, ki se nanašajo na izposojo MP, veljajo le za dobavitelje, ki izposojajo MP v breme obveznega zdravstvenega zavarovanja.
15. **člen**
16. Ponudnik je pravna oseba ali fizična oseba, ki se prijavi na javni razpis in je registriran za dejavnost, ki je predmet tega javnega razpisa ter izpolnjujejo pogoje, določene z Dogovorom, in pogoje, določene z razpisno dokumentacijo. Ponudnik s sklenitvijo pogodbe postane dobavitelj.
17. Izrazi, uporabljeni v Dogovoru, imajo enak pomen kot izrazi, uporabljeni v pravilih, ki urejajo obvezno zdravstveno zavarovanje (v nadaljevanju: Pravila) in splošnem aktu zavoda, ki ureja seznam in izhodišča za vrednosti MP.
18. **Pogoji za izvajanje preskrbe z MP**
19. **člen**
20. Preskrbo zavarovanih oseb z MP zagotavljajo dobavitelji. ZZZS sklepa pogodbe s ponudniki na podlagi izvedenega javnega razpisa.
21. Ponudniki (razen izvajalcev lekarniške dejavnosti) morajo biti najmanj 90 dni pred datumom, določenim za oddajo ponudbe, vpisani v register distributerjev MP pri Javni agenciji Republike Slovenije za zdravila in medicinske pripomočke (v nadaljevanju: JAZMP). Če bo ponudnik zagotavljal individualno izdelane vrste MP iz skupin MP, ki so navedene v 4. členu Dogovora, mora izpolnjevati še pogoje, ki so navedeni za posamezno skupino.
22. **člen**

Ponudniki in dobavitelji morajo za preskrbo vrst MP, izdelanih za posameznega uporabnika, izpolnjevati naslednje pogoje:

1. Proteze udov in estetske proteze

Ponudnik oziroma dobavitelj mora biti vpisan v register proizvajalcev MP, izdelanih za posameznega uporabnika za proteze udov in estetske proteze pri JAZMP. Pred prevzemom MP s strani zavarovane osebe ustreznost izdelanega MP potrdi diplomirani inženir ortotike in protetike z opravljenim strokovnim izpitom, kar je razvidno iz evidence, ki jo vodi pristojni organ.

1. Ortoze – izdelane za posameznega uporabnika

Ponudnik oziroma dobavitelj mora biti vpisan v register proizvajalcev MP, izdelanih za posameznega uporabnika za ortoze pri JAZMP. Pred prevzemom MP s strani zavarovane osebe ustreznost izdelanega MP potrdi diplomirani inženir ortotike in protetike z opravljenim strokovnim izpitom, kar je razvidno iz evidence, ki jo vodi pristojni organ.

1. Ortopedska obutev – čevlji, izdelani za posameznega uporabnika

Ponudnik oziroma dobavitelj mora biti vpisan v register proizvajalcev MP, izdelanih za posameznega uporabnika za ortopedsko obutev pri JAZMP. Pred prevzemom MP s strani zavarovane osebe ustreznost izdelanega MP potrdi;

- čevljar, ki ima vsaj pet let delovnih izkušenj z izdelovanjem čevljev, ki so pravica iz obveznega zdravstvenega zavarovanja,

- ali čevljarski mojster oziroma tehnik ali diplomirani inženir ortotike in protetike z opravljenim strokovnim izpitom, kar je razvidno iz evidence, ki jo vodi pristojni organ.

1. MP za podporo gibalnih zmožnosti – izdelani za posameznega uporabnika (posebni prenosni sedež s podvozjem)

Ponudnik oziroma dobavitelj mora biti vpisan v register proizvajalcev MP, izdelanih za posameznega uporabnika za MP za podporo gibalnih zmožnosti pri JAZMP. Pred prevzemom MP s strani zavarovane osebe ustreznost izdelanega MP potrdi diplomirani inženir ortotike in protetike z opravljenim strokovnim izpitom, kar je razvidno iz evidence, ki jo vodi pristojni organ.

1. MP za kompresijsko zdravljenje – izdelani za posameznega uporabnika

Proizvajalec MP za kompresijsko zdravljenje, ki jih zagotavlja ponudnik oziroma dobavitelj, mora biti vpisan v register proizvajalcev MP, izdelanih za posameznega uporabnika za MP za kompresijsko zdravljenje v državi članici Evropske unije. Pred prevzemom MP s strani zavarovane osebe ustreznost izdelanega MP potrdi zdravstveni delavec z opravljenim strokovnim izpitom, kar je razvidno iz evidence, ki jo vodi pristojni organ.

1. **Razpis za nove dobavitelje MP**
2. **člen**

Na podlagi določil ZZVZZ in Dogovora ZZZS objavi javni razpis, na katerega se prijavijo ponudniki, ki z ZZZS še nimajo sklenjene pogodbe.

1. **člen**

Ponudniki morajo v prijavi na javni razpis iz prejšnjega člena:

1. Navesti, ali se prijavljajo na javni razpis za izdajo ali izposojo oziroma za oboje.
2. Navesti, katere skupine MP, vrste MP (po šifrantu ZZZS) in artikle znotraj posameznih vrst bodo zagotavljali zavarovanim osebam v okviru cenovnih standardov.
3. Navesti, na katerih izdajnih mestih oz. lekarniških enotah bodo izdajali oziroma izposojali MP iz prejšnje alineje, razen MP pri težavah z dihanjem, ki jih lahko zagotavljajo na domu zavarovane osebe, kot tudi drugih MP, pri katerih so stroški dostave vključeni v cenovni standard oziroma cene.
4. Priložiti:

* potrdilo o vpisu v register distributerjev (ne velja za izvajalce lekarniške dejavnosti), ki je bilo izdano s strani JAZMP, iz katerega mora biti razvidno, da je datum vpisa v register najmanj 90 dni pred datumom, določenim za oddajo ponudbe;
* dovoljenje za izvajanje lekarniške dejavnosti, ki ga izda ministrstvo, pristojno za zdravje (izvajalci lekarniške dejavnosti);
* obrtno dovoljenje ustrezne dejavnosti, če bo ponudnik izdajal očala, kontaktne leče in povečevala, ki ga izda Obrtno-podjetniška zbornica Slovenije.

1. Priložiti izjavo, s katero izjavljajo, da poleg pogojev, objavljenih v razpisu, sprejemajo tudi določila Dogovora.
2. Priložiti potrdilo o vpisu v register proizvajalcev MP za posameznega uporabnika, tako kot je zahtevano, če bodo zagotavljali katerega izmed MP, navedenih v 4. členu Dogovora.
3. **člen**
4. Dobavitelj je zavezan na vidnem mestu vseh izdajnih mest z nalepko ZZZS označiti, da ima sklenjeno pogodbo z ZZZS.
5. Dobavitelj zavarovani osebi ob predložitvi naročilnice za posamezno vrsto najprej predstavi in ponudi artikel, ki je naveden v prilogi pogodbe oziroma predstavi lastnosti in funkcije MP v pogodbi, če gre za MP, ki se prilagajajo zavarovani osebi oziroma za MP, ki so izdelani za posamezno zavarovano osebo.
6. **Skupna določila, ki bodo upoštevana ob sklepanju pogodb**
7. **člen**
8. S ponudniki, izbranimi na podlagi javnega razpisa, sklenejo pogodbe v imenu ZZZS pristojne območne enote, skladno z internimi akti ZZZS.
9. ZZZS bo sklenil pogodbe z izbranimi ponudniki najpozneje v 30 dneh od datuma izbire ponudnikov. Pogodbe začnejo veljati s prvim dnem naslednjega koledarskega meseca po datumu podpisa pogodb.
10. S pogodbo uredita ZZZS in posamezni dobavitelj:

* predmet dejavnosti, na katero se pogodba nanaša (izdaja in/ali izposoja),
* cene, po katerih bo dobavitelj zagotavljal MP, ki so predmet pogodbe,
* artikle, ki jih bo dobavitelj zagotavljal v okviru posamezne vrste MP in cen, opredeljenih v pogodbi,
* dobavne roke in pogoje za izvajanje vzdrževanja, popravil in prilagoditev pripomočkov, v primerih, ko ti niso določeni s splošnimi akti ZZZS,
* druge medsebojne pravice in obveznosti v zvezi z uresničevanjem pogodbe.

1. Posredovanje podatkov o vrstah MP in artiklih poteka po elektronski poti v skladu z navodili ZZZS.
2. **člen**
3. ZZZS in dobavitelj skleneta aneks k pogodbi:

* za uvrstitev ali črtanje vrst MP, ki jih bo dobavitelj izdajal v breme obveznega zdravstvenega zavarovanja,
* za uvrstitev novih artiklov za vrste MP, ki so že v pogodbi ali črtanje posameznih artiklov iz pogodbe,
* za uvrstitev ali črtanje delov MP, ki so sestavni deli MP, izdelanih za posameznega uporabnika, predmet popravil, vzdrževanja ali prilagoditev MP,
* če določila sklenjenega aneksa k Dogovoru spreminjajo medsebojne pravice in obveznosti urejene s pogodbo.

1. ZZZS posreduje dobavitelju v podpis aneks k pogodbi najpozneje v treh delovnih dneh od datuma prejema popolnega predloga za sklenitev aneksa. Aneks stopi v veljavo in se začne uporabljati s prvim dnem naslednje dekade (dekade se začnejo s 1., 11. in 21. dnem v mesecu) po podpisu pogodbenih strank.
2. Vse spremembe, ki se nanašajo na izmenjavo podatkov in informacijsko podporo o vrstah MP in artiklih, ki so predmet pogodbe z ZZZS, dobavitelji urejajo skladno z navodili ZZZS. ZZZS izda navodila vsaj 45 dni pred uvedbo sprememb.
3. ZZZS odkloni sklenitev aneksa, če dobavitelj predlaga sklenitev aneksa, katerega določila so v nasprotju z določili Dogovora oz. pogoji, ki so bili objavljeni v javnem razpisu, na podlagi katerega je bila z dobaviteljem sklenjena pogodba.
4. Pred sklenitvijo aneksa k pogodbi, s katerim bi se pri posameznem dobavitelju črtala iz seznama izdaja vrste MP, za katerega se v breme obveznega zdravstvenega zavarovanja zagotavljajo popravila, vzdrževanje in prilagoditve, se je dobavitelj zavezan dogovoriti za nemoteno izvajanje popravil, vzdrževanja in prilagoditev z drugim dobaviteljem ZZZS tudi vnaprej.
5. Pred sklenitvijo aneksa k pogodbi, s katerim dobavitelj ne želi več izvajati izposoje določenega MP ali s katerim bi se pri posameznem dobavitelju črtala iz seznama izdaja določenega MP, za katere zagotavlja pravico do popravil, vzdrževanj in prilagoditev, dobavitelj glede teh MP smiselno upošteva obveznosti iz 17. in 18. člena Dogovora.
6. **člen**
7. ZZZS bo dobaviteljem, s katerimi bo sklenil pogodbe, poravnal zahtevke za plačilo in račune za izdane ali izposojene MP najpozneje v 30 dneh po prejemu popolnega zahtevka za plačilo in računa za delež, ki ga krije obvezno zdravstveno zavarovanje.
8. V primeru ugovora zahtevka za plačilo in računa bo ZZZS v roku iz prejšnjega odstavka plačal nesporni del zahtevka za plačilo in računa.
9. Dobavitelj bo pri izstavljanju zahtevkov za plačilo in računov upošteval zahteve, opredeljene v [Navodilu o beleženju in obračunavanju zdravstvenih storitev in izdanih materialov.](https://www.zzzs.si/?id=126&detail=8B39572A03527FECC12585A0002C4D20) Dobavitelj izstavi zahtevek za plačilo in račun ZZZS najmanj enkrat na mesec za pretekli mesec in največ trikrat (dekadno) na mesec za preteklo obdobje.
10. ZZZS in dobavitelj lahko pobotata medsebojne terjatve, v skladu z določili zakona, ki ureja obligacijska razmerja.
11. **člen**
12. ZZZS ima pravico izvajati nadzor pri dobavitelju glede upoštevanja določil Pravil, Dogovora in sklenjene pogodbe.
13. Dobavitelj je zavezan omogočiti pristojnim službam ZZZS vpogled v dokumentacijo, na podlagi katere je mogoče preveriti uresničevanje pogodbenih obveznosti s strani dobavitelja. Takšna dokumentacija obsega tudi račune, ki so bili izdani zavarovanim osebam in iz katerih je razvidno, kateri artikli so bili izdani zavarovanim osebam in zaračunani ZZZS, na podlagi izdane naročilnice s strani pooblaščenega zdravnika.
14. **člen**
15. Pogodba, sklenjena v skladu z Dogovorom, velja do sklenitve nove pogodbe. Katerakoli stran lahko pogodbo odpove na podlagi trimesečnega odpovednega roka, brez navedbe razlogov.
16. ZZZS lahko odpove pogodbo brez odpovednega roka, če:

* je dobavitelj v stečajnem postopku, postopku prisilne poravnave ali likvidacije oziroma je prenehal poslovati na podlagi sodne ali druge prisilne odredbe ali je v postopku prenehanja ali izbrisa iz poslovnega registra v Republiki Sloveniji,
* ZZZS v roku, ki ga je določil, od dobavitelja ne prejme podpisane pogodbe,
* dobavitelj krši določila predpisov s področja varstva osebnih podatkov.

1. **Izposoja MP**
2. **člen**

Dobavitelji pri izvajanju izposoje, zagotavljajo:

* dostopnost do izdajnega mesta oz. lekarniške enote, kjer se vrši izposoja MP, z avtomobilom brez arhitektonskih ovir za invalide,
* delovni čas za izposojo v skladu s poslovnim časom.

1. **Stroški za izvajanje izposoje**
2. **člen**

Dobavitelj v primerih izposoje MP zavarovani osebi zaračunava ZZZS za pretekli mesec dnevno izposojnino, ki jo je določil ZZZS. Dnevna izposojnina se zaračunava za dneve, ko je imela zavarovana oseba MP v izposoji, in vključuje vse stroške za obveznosti dobavitelja iz 13. člena Dogovora.

1. **člen**

Dobavitelji bodo ob izposoji MP izdali zavarovani osebi obrazec Reverz (obr. REV), ki ga je predpisal ZZZS, in ob vračilu MP potrdilo o vračilu.

1. **Druge obveznosti partnerjev**
2. **člen**

Dobavitelji bodo z ZZZS vzpostavili računalniško izmenjavo podatkov na svoje stroške.

1. **člen**
2. Kadar dobavitelj, ki bo sklenil pogodbo z ZZZS za izposojo, ne želi več izvajati izposoje določenega MP oziroma izposoje po tej pogodbi ali želi prenehati z opravljanjem svoje dejavnosti pred iztekom pogodbenega obdobja, pisno prenese na drugega dobavitelja, ki ima sklenjeno pogodbo z ZZZS, vse pravice in obveznosti, ki jih je prevzel na podlagi sklenjene pogodbe za izposojo MP (prenos pogodbe) s pisno privolitvijo ZZZS, za katero zaprosi najmanj 60 dni pred prenosom pogodbe. Izposoja MP se lahko prenese na drugega dobavitelja s pisno privolitvijo zavarovane osebe, pri čemer se zavarovano osebo seznani z možnostjo prekinitve naročilnice in na podlagi izdane nove naročilnice z izbiro novega dobavitelja.
3. ZZZS ima pravico od dobavitelja, ki bi predčasno prekinil pogodbo o izposoji ali prenehal s svojo dejavnostjo izposoje MP pred iztekom pogodbenega roka in ki ni prenesel svojih pravic in obveznosti na drugega ustreznega dobavitelja, zahtevati odškodnino za škodo, ki bi jo v zvezi s tem utrpel, v skladu s civilnopravnimi pravili o povračilu škode.
4. Dobavitelj je zavezan zavarovane osebe, katerim je izposodil MP, obvestiti o predčasni prekinitvi pogodbe o izposoji najmanj 30 dni pred datumom prekinitve pogodbe.
5. **člen**
6. Kadar dobavitelj, ki bo sklenil pogodbo z ZZZS za vrste MP, za katere je dolžan zagotavljati vzdrževanja, popravila in prilagoditve, ne želi več izvajati dejavnosti po tej pogodbi ali želi prenehati z opravljanjem svoje dejavnosti pred iztekom pogodbenega obdobja ali želi črtati določene vrste MP iz pogodbe, pisno prenese na drugega dobavitelja, ki ima sklenjeno pogodbo z ZZZS za to dejavnosti in te vrste MP, vse pravice in obveznosti, ki jih je prevzel na podlagi sklenjene pogodbe z ZZZS (prenos pogodbe) s pisno privolitvijo ZZZS, za katero zaprosi najmanj 60 dni pred prenosom pogodbe.
7. ZZZS ima pravico od dobavitelja, ki ne bo ravnal v skladu s prvim odstavkom tega člena, zahtevati odškodnino za škodo, ki bi jo v zvezi s tem utrpel, v skladu s civilnopravnimi pravili o povračilu škode.
8. Dobavitelj je zavezan zavarovane osebe, v primerih iz prvega odstavka tega člena, pisno obvestiti najmanj 30 dni pred datumom prekinitve pogodbe ali črtanja vrste MP iz pogodbe.
9. **člen**
10. Partnerji Dogovora se zavezujejo, da se bodo za čas trajanja Dogovora vzdržali vseh dejanj nelojalne konkurence in omejevanja konkurence na trgu MP, na katere se nanaša Dogovor.
11. Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja, obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda, ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku,

je nična.

1. **člen**

Partnerji Dogovora se zavezujejo varovati ter zagotavljati in izvajati ustrezne postopke in ukrepe za zavarovanje osebnih podatkov v skladu z veljavnimi predpisi s področja varstva osebnih podatkov.

1. **Razlaga določil Dogovora in reševanje sporov**
2. **člen**
3. Za razlago določil Dogovora partnerji imenujejo komisijo, v katero vsak partner imenuje po enega člana in enega namestnika člana. Namestnik člana komisije v primeru odsotnosti nadomešča posameznega člana in ima v času odsotnosti člana vse pristojnosti in obveznosti člana. Vodjo komisije imenujejo člani izmed sebe na ustanovni seji, ki jo skliče ZZZS.
4. Komisija za razlago Dogovora odloča na podlagi pisne in obrazložene pobude za sprejetje razlage, ki jo lahko poda kdorkoli od partnerjev Dogovora in ki vključuje najmanj osnovne podatke o pobudniku in natančno opredelitev problematike. Komisija deluje na dopisnih sejah ali na sejah na daljavo, izjemoma se sestane v živo, če vodja presodi, da je za dosego ustrezne razlage določil Dogovora taka seja potrebna. Komisija svoje določitve sprejema soglasno, sprejme pa jih hitro in učinkovito, najkasneje v desetih dneh od prejema obrazložene pobude. O seji se vodi zapisnik, ki ga člani komisije uskladijo v roku treh dni po seji. Razlaga določil Dogovora se sprejme v obliki sklepa, ki se v okviru zapisnika posreduje vsem partnerjem. Če komisija ne doseže soglasja o razlagi določil Dogovora ali glede na vsebino pobude, lahko vodja komisije ali komisija predlaga začetek postopka spremembe Dogovora.
5. Komisija za razlago dogovora lahko glede posameznega vprašanja odobri odstop od določil Dogovora, ki velja samo v primeru, za katerega se odstop odobri, oziroma le določen čas, za katerega se odobri odstop. Za postopek za obravnavo predloga za odstop od določil Dogovora se smiselno uporabljajo pravila za postopek za razlago določil Dogovora.
6. **člen**
7. Za razreševanje spornih vprašanj v zvezi z Dogovorom se uporabljajo določila ZZVZZ.
8. O postopkih in načinu delovanja arbitraž sprejmejo partnerji poseben poslovnik. Stroške arbitraže nosi vsaka stranka v sporu sama.
9. **Kršitve pogodbenih obveznosti**
10. **člen**
11. Za lažje kršitve pogodbenih obveznosti s strani dobavitelja se šteje, če:

* MP ne dobavlja v roku, navedenem v pogodbi ali Pravilih,
* ne objavi na vidnem mestu, da izdaja MP na račun obveznega zdravstvenega zavarovanja,
* iz obvestila dobavitelja ZZZS o izdajnih mestih izhaja, da ima več izdajnih mest, na katerih so zavarovane osebe prejele MP, podatke o izdaji v sistem »on-line« pa zapisuje samo na enem izdajnem mestu.

1. Za težje kršitve pogodbenih obveznosti s strani dobavitelja se šteje, če:

* ZZZS zaračuna artikel, ki ga ni izdal ali izposodil zavarovani osebi,
* ZZZS zaračuna vzdrževanja in/ali popravila MP, ki niso bila izvedena,
* ne zagotavlja vzdrževanja in/ali popravila MP v skladu s pogodbo,
* ZZZS zaračuna artikel, ki je v pogodbi, zavarovani osebi pa je izdal drug artikel,
* zavarovani osebi zaračuna doplačilo za artikel, ki je v pogodbi z ZZZS,
* datum računa ni enak datumu prevzema MP s strani zavarovane osebe na naročilnici in datumu izdanega MP v sistemu »on-line«,
* od zavarovane oseba zahteva doplačilo v primeru uveljavljanje pravice do MP v višjem standardu brez pisnega soglasja, kot to določajo Pravila,
* če zavarovani osebi izda manjšo količino od količine, do katere je upravičena, razen če zavarovana oseba pisno potrdi, da ne želi prevzeti celotne količine,
* če zavarovani osebi izda manjšo količino od količine, do katere je upravičena, ZZZS pa zaračuna količino, do katere je zavarovana oseba upravičena,
* če zavarovani osebi izda manjšo količino od količine, do katere je upravičena, razliko do količine, do katere je upravičena, pa zaračuna zavarovani osebi.

1. ZZZS ob ugotovitvi lažje kršitve pogodbene obveznosti, za vse posamezne ali različne kršitve iz prvega odstavka tega člena ZZZS izreče skupaj največ tri opomine, za vsako naslednjo kršitev pa zaračuna pogodbeno kazen v višini 500,00 evrov.
2. V primeru težje kršitve pogodbenih obveznosti ZZZS najprej izreče dobavitelju največ en opomin, nato pa za vsako kršitev zaračuna pogodbeno kazen v višini 500,00 evrov. Če dobavitelj več kot trikrat težje krši pogodbene obveznosti, lahko ZZZS poleg pogodbene kazni odpove pogodbo z dobaviteljem z enomesečnim odpovednim rokom.
3. V primeru odpovedi pogodbe iz prejšnjega odstavka ZZZS z dobaviteljem ne sklene pogodbe najmanj pet let od datuma prenehanja veljavnosti pogodbe.
4. **člen**
5. Za kršitev pogodbe s strani ZZZS se šteje, če ta:
6. prejetega zahtevka za plačilo (računa) za MP ne plača v pogodbeno dogovorjenem roku niti po izkazano neupravičeni zavrnitvi računa,
7. ne upošteva roka za obveščanje iz tretjega odstavka 9. člena Dogovora ali drugače določenega roka v skladu s tretjim odstavkom 21. člena Dogovora,
8. dobavitelju neupravičeno odreka vključitev izdaje oziroma izposoje artiklov znotraj posameznih vrst MP v pogodbo.
9. Za upravičeno zavrnitev šteje, če:
   * je namen delovanja predlaganega artikla ali predlagana vrednost v nasprotju z zahtevami iz aktov ZZZS,
   * dobavitelj predlaga, da se vključi v aneks artikle v okviru vrste MP ali da se vključi vrsta MP, za katere kot dobavitelj ne izpolnjuje določil Dogovora,
   * dobavitelj za MP, za katere se zagotavljajo vzdrževanja, ne opredeli vseh rezervnih delov,
   * dobavitelj za MP, za katere se zagotavljajo popravila, ne opredeli rezervnih delov.
10. V primeru kršitev točke a. prvega odstavka je dobavitelj upravičen do plačila zakonitih zamudnih obresti.
11. V primeru kršitev iz točke c. prvega odstavka tega člena lahko dobavitelj zahteva za posamezen predlog 500,00 evrov pogodbene kazni.
12. Ne glede na določila predhodnega odstavka dobavitelj za prvo kršitev izreče opomin, za vsako nadaljnjo pa pogodbeno kazen.
13. **Prehodne in končne določbe**
14. **člen**
15. Dobaviteljem MP, ki imajo sklenjene pogodbe z ZZZS na podlagi Dogovora o preskrbi z medicinskimi in tehničnimi pripomočki za obdobje 2009 - 2011, ZZZS pošlje v podpis novo pogodbo, ki je v skladu z določili tega Dogovora, najkasneje do 12. 1. 2024. Nove pogodbe se sklenejo najpozneje 19. 1. 2024, uporabljajo pa se od 1. 2. 2024 dalje, po preteku tega roka bodo obstoječe pogodbe prenehale veljati. Dobavitelj in ZZZS v teh primerih pisno dogovorita način izvajanja pravic in obveznosti glede izposojenih MP ter glede vzdrževanja, popravil in prilagoditev MP, ki so jih zavarovane osebe prejele od dobavitelja v breme obveznega zdravstvenega zavarovanja in nadaljnje zagotavljanje MP izdanih na podlagi obnovljive naročilnice.
16. V primeru ugotovitve ZZZS, da so v prilogi pogodb z dobavitelji, sklenjenih na podlagi tega Dogovora, pogodbene cene ali cene rezervnih delov višje, kot so cene v pogodbi, ki velja do začetka uporabe pogodb na podlagi tega Dogovora, veljajo cene iz pogodb, ki veljajo do začetka uporabe pogodb na podlagi tega Dogovora. Obveznosti iz tega odstavka veljajo za ugotovitve ZZZS najkasneje v roku 6 mesecev od začetka uporabe pogodb, sklenjenih na podlagi tega Dogovora.
17. **člen**
18. Dogovor stopi v veljavo z dnem, ko ga sklenejo vsi partnerji Dogovora, sklenjen pa je, ko ga podpišejo vsi partnerji.
19. Dogovor se začne uporabljati 1. decembra 2023.
20. Dogovor velja eno leto z možnostjo podaljšanja, če ne zahteva sklenitve novega dogovora nihče od partnerjev.
21. **člen**

Z dnem sklenitve tega Dogovora preneha veljati Dogovor o preskrbi z medicinskimi in tehničnimi pripomočki za obdobje 2009–2011 (št. 1721-17/2009-DI/1 z dne 14. 7. 2009 z Aneksom št. 1, št. 1721-17/2009-DI/2 z dne 21. 1. 2011), veljavna določila pa se uporabljajo do začetka uporabe sklenjenih pogodb na podlagi tega Dogovora oziroma do izteka roka za sklenitev teh pogodb.

Številka: 171-37/2022-DI/22

Datum: 9. 11. 2023

TRGOVINSKA ZBORNICA SLOVENIJE

Mija Lapornik, izvršna direktorica

OBRTNO-PODJETNIŠKA ZBORNICA SLOVENIJE

Danijel Lamperger, generalni direktor

LEKARNIŠKA ZBORNICA SLOVENIJE

mag. Darja Potočnik Benčič, predsednica

GOSPODARSKA ZBORNICA SLOVENIJE, ZBORNICA MEDTECH SLOVENIJA

mag. Mojca Šimnic Šolinc, predsednica

Polona Mežan, direktorica

ZAVOD ZA ZDRAVSTVENO ZAVAROVANJE SLOVENIJE

doc. dr. Tatjana Mlakar, generalna direktorica